|  |  |
| --- | --- |
| **ՀԱՍՏԱՏԱՏՎԱԾ Է  Հայաստանի Հանրապետության  Արարատի մարզի Արարատ  համայնքի ավագանու  09.03.2022թ. թիվ 33 որոշմամբ Արարատ համայնքի ղեկավար  \_\_\_\_\_\_\_\_\_\_\_\_\_\_\_\_\_\_\_\_Ա. Ավետիսյան  «09» «03» 2022թ.** | **Կազմված է 18.02.2022թ. և բաղկացած է 8 թերթից Տպագրված է ընդամենը 3 օրինակից ՕՐԻՆԱԿ \_\_\_\_\_\_\_ ԳՐԱՆՑՎԱԾ Է  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ՏԱՐԱԾՔԱՅԻՆ ԲԱԺՆԻ ԿՈՂՄԻՑ` «\_\_\_\_\_» «\_\_\_\_\_\_\_\_\_\_\_\_\_» 2022թ. գրանցման թիվ \_\_\_\_\_\_\_\_\_\_\_\_\_\_\_\_ վկայական \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**§ԱՐԱՐԱՏ ՔԱՂԱՔԻ ՄՇԱԿՈՒՅԹԻ ԵՎ ԱՐՎԵՍՏԻ ԿԵՆՏՐՈՆ¦**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ԱՐԱՐԱՏԻ ՄԱՐԶ, Ք. ԱՐԱՐԱՏ   
2022Թ.**

**1. ԸՆԴՀԱՆՈՒՐ ԴՐՈՒՅԹՆԵՐ**

* 1. «Արարատ քաղաքի մշակույթի և արվեստի կենտրոն» համայնքային ոչ առևտրային կազմակերպությունը (այսուհետ` կենտրոն) շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող համայնքային ոչ առևտրային կազմակերպություն է:   
      Կենտրոնի հիմնադիրը Հայաստանի Հանրապետության Արարատի մարզի Արարատի համայնքն է / այսուհետ` Հիմնադիր/, որի անունից հանդես է գալիս Հայաստանի Հանրապետության Արարատի մարզի Արարատ համայնքի ղեկավարը:   
      Կենտրոնը ստեղծվել է Հայաստանի Հանրապետության Արարատի մարզի, Արարատ համայնքի ավագանու «08»փետրվար 2022թ-ի . թիվ 18 որոշման համաձայն:
  2. Կենտրոնի իրավունակությունը ծագում է նրա ստեղծման / պետական գրանցման/ և դադարում լուծարման ավարտի /լուծարման պետական գրանցման / պահից:
  3. Կենտրոնն ունի Հայաստանի Հանրապետության զինանշանի պատկերը և իր անվանումը (հայերեն, ռուսերեն և անգլերեն գրառումներով), ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմներ և ձևաթղթեր ինչպես նաև խորհրդանիշ, օրենքով սահմանված կարգով գրանցված ապրանքային, առևտրային այլ նշաններ ու անհատականացնող այլ միջոցներ:

1.4. Կենտրոնն իր գործունեության ընթացքում ղեկավարվում է Հայաստանի Հանրապետության Քաղաքացիական Օրենսգրքով (այսուհետ՝ Օրենսգիրք), «Պետական ոչ առևտրային կազմակերպությունների մասին» Հայաստանի Հանրապետության օրենքով (այսուհետ՝ Օրենք) , Հայաստանի Հանրապետության իրավական ակտերով և սույն կանոնադրությամբ:

1.5. Կենտրոնը որպես սեփականություն ունի առանձնացված գույք և իր պարտավորությունների համար պատասխանատու է իրեն պատկանող ամբողջ գույքով: Կենտրոնը պատասխանատվություն չի կրում հիմնադրի պարտավորությունների համար:

1.6. Կենտրոնի անվանումն է`   
հայերեն լրիվ` «Արարատ քաղաքի մշակույթի և արվեստի կենտրոն» համայնքային ոչ առևտրային կազմակերպություն   
 կրճատ` «Արարատ քաղաքի մշակույթի և արվեստի կենտրոն» ՀՈԱԿ

1.7. Կենտրոնի գտնվելու վայրը և իրավաբանական /փոստային/ հասցեն է`   
0602, ՀՀ, Արարատի մարզ, ք. Արարատ, Շահումյան փող 36:

**2. ԿԵՆՏՐՈՆԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

2.1.Կենտրոնի գործունեության առարկան և նպատակները՝ ա) համայնքում մշակութային և կրթական գործունեության իրականացումը, բ) սովորողների ազատ ժամանցի կազմակերպման միջոցով նրանց հետաքրքրությունների և լրացուցիչ գիտելիքների պահանջների բավարարումն է, հոգևոր, ստեղծագործական ունակությունների գեղագիտական, ֆիզիկական զարգացումը, ռազմահայրենասիրական դաստիարակությունը և բնապահպանական ու կիրառական գիտելիքների ձևավորումը,

գ) կենտրոնն ապահովում է դպրոցականների նախասիրությունների, ունակությունների զարգացումը, երեխաների առողջության պահպանումն ու ամրապնդումը և վարքի շեղումների կանխարգելումը,

դ) Կենտրոնի գործունեությունը հիմնվում է ժողովրդավարության և մարդասիրության,

հանրամատչելիության, ազգային ու համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:

ե) բնակչության ակտիվ հանգստի, հոգևոր զարգացման, հաղորդակցման կենտրոն է , որի հիմնական խնդիրն է հանգստի ոլորտում բնակչության մշակութային հետաքրքրությունների և հոգևոր պահանջմունքների ձևավորումն ու բավարարումը, նախաձեռնության զարգացումն ու ստեղծագործական կարողության իրացումը:

2.2. Կենտրոնի հիմնական խնդիրներն են`

ա) մինչև 18 տարեկան սովորողների ստեղծագործական ունակությունների զարգացումը, հոգևոր,

գեղագիտական, բնապահպանական և ֆիզիկական դաստիարակության ապահովումը` հաշվի առնելով նրանց պահանջմունքները, հետաքրքրությունները, հակումներն ու ընդունակությունները.

բ) մասնագիտական կողմնորոշման համար նպաստավոր պայմանների ստեղծումը.

գ) սովորողների հանգստի և ժամանցի կազմակերպումը, արդյունավետ պայմանների ապահովումը.

դ) դպրոցում ստացած գիտելիքների ամրապնդումն ու խորացումը, սովորողների տեսական գիտելիքների և գործնական ունակությունների փոխադարձ կապի ամրապնդումը, նրանց կարողությունների ու հմտությունների և ձեռներեցության զարգացումը,

ե)համակողմանիորեն և ներդաշնակ զարգացած, հայրենասիրության, պետականության   
և մարդասիրության ոգով դաստիարակված անձի ձևավորումը:

2.3. Կենտրոնը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

ա) լրացուցիչ կրթադաստիարակչական ծրագրերի իրականացում,

բ) համակարգչային ծրագրերի և լեզուների ուսուցման կազմակերպում,

գ) ճամբարների կազմակերպում,

դ) հրաձգարանների գործունեություն, սպորտային միջոցառումների կազմակերպման և աջակցման

գործունեություն,

ե) ներկայացումների, համերգների կազմակերպում և կրթական գործունեության այլ տեսակներ,

զ) տոնահանդեսների , մշակութա-մասսայական միջոցառումների կազմակերպում,

է) արվեստի տարբեր ժանրերի փառատոնների, մրցույթների կազմակերպում,

ը) կինոցուցադրումների, դիսկոտեկների կազմակերպում,

թ) տեխնիկական և մասնագիտական կրթության կազմակերպում միջնակարգ կրթության հիման վրա,

ժ) պարարվեստի և երգարվեստի ստուդիաների կազմակերպում,

**3. ԿԵՆՏՐՈՆԻ ԿԱՌՈՒՑՎԱԾՔԸ ԵՎ ԿՐԹԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

3.1. Կենտրոնը մշակում է գործունեության իր ծրագրերը` հաշվի առնելով սաների հետաքրքրություններն ու հակումները:

Սաներն ընդգրկվում են հաստատության նույն կամ տարբեր տարիքի միավորումներում (խմբակ, ստուդիա, ակումբ, համույթ, թատրոն, մարզական խումբ):   
Յուրաքանչյուր սան իրավունք ունի ընդգրկվելու երկուսից ոչ ավել խմբերում:   
 Պարապմունքներն կարող են լինել անհատական, խմբերով և ամբողջ միավորումներով:   
Խմբակի թվակազմի և պարապմունքների տևողությունը մանկավարժ-խմբավարների առաջարկությամբ հաստատում է մանկավարժական խորհուրդը, ընդորում կերպարվեստի, կիրառական արվեստի, տեխնիկական, բնասերների և մոդելավորման խմբերում պետք է ընդգրկվեն 7-ից, իսկ մյուս տեսակի խմբակներում` 12-ից ոչ պակաս թվակազմով երեխաներ:   
 Բոլոր տեսակի խմբակների պարապմունքները լինում են շաբաթական 2-3 անգամ` 6 ակադեմիական ժամով: Նվագախմբային, երաժշտական, ասմունքի, թատերական, վոկալ, գործիքային խմբերում ամբողջ կազմի հետ անհատական պարապմունքների տևողությունը սահմանվում է 6 երեխա – 6 ժամ` յուրաքանչյուր երեխայի հետ շաբաթական 60 րոպե տևողությամբ:

Խմբերի աշխատանքի և ծրագրերի բովանդակությունը սահմանում է Կենտրոնի մանկավարժական խորհուրդը:   
 Պարապմունքների դասացուցակը կազմում և հաստատում է կենտրոնի ղեկավարությունը: Խմբերը համալրվում են յուրաքանչյուր ուսումնական տարվա մինչև սեպտեմբերի 1-ը: Պարապմունքները սկսվում են սեպտեմբերի 5-ից և ավարտվում հուլիսի 15-ին:

**4. ԿԵՆՏՐՈՆԻ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

4.1.Պետական գրանցման պահից կենտրոնը ձեռք է բերում իրավաբանական անձի կարգավիճակ:

Կենտրոնը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքնել պայմանագրեր, ձեռք բերել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:   
 Կենտրոնը ունի ինքնուրույն հաշվեկշիռ, հաշվարկային հաշիվ Հայաստանի Հանրապետության բանկերում:   
4.2. Կենտրոնը կարող է լինել այլ կազմակերպության հիմնադիր /մասնակից/ միայն հիմնադրի որոշմամբ:  
4.3. Կենտրոնն իրավունք ունի ստեղծել (հիմնադրի որոշմամբ) առանձնացված ստորաբաժանումներ (մասնաճյուղեր և ներկայացուցչություններ), ինչպես Հայաստանի Հանրապետության այնպես էլ պետությունների տարածքում:

Կառավարչական, սոցիալ-մշակութային , կրթական կամ ոչ առևտրային բնույթի գործունեություն իրականացնելու համար կենտրոնը կարող է ստեղծել հիմնարկներ:

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան , եթե Հայաստանի Հանրապետության միջազգային պայմանագրերով այլ բան նախատեսված չէ:

Կենտրոնի առանձնացված ստորաբաժանումները և հիմնարկները իրավաբանական անձինք չեն և գործում են կենտրոնի հաստատած կանոնադրությունների հիման վրա , իսկ նրանց ղեկավարները գործում են կենտրոնի լիազորագրերի հիման վրա:

4.4 Կենտրոնն իրավունք ունի.

* հայաստանի Հանրապետության օրենսդրությամբ չարգելված ցանկացած ձևերով ձեռք բերել գույք, այդ թվում արժեթղթեր, տիրապետել, օգտագործել ու տնօրինել դրանք,
* ինքնուրույն կազմավորել իր ֆինանսական ռեսուրսները, այդ թվում փոխառու միջոցների ներգրավմամբ, Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում՝ արտարժույթով, օրենսդրությամբ սահմանված կարգով իր անունից թողարկել տարածել արժեթղթեր,
* հիմնադրի որոշումների կամ սույն կանոնադրությանը համապատասխան տիրապետել, տնօրինել և օգտագործել սեփականության իրավունքով իրեն պատկանող գույքը,
* իրեն ամրացված գույքը հիմնադրի թույլտվությամբ հանձնել վարձակալության,
* օտարել, վարձակալության տալ, փոխանակել, օրենսդրությամբ չարգելված այլ ձևերով փոխանցել գույքային իրավունքներ , լինել գրավառու և գրավատու,
* օրենսդրությամբ սահմանված կարգով արտահանել և ներմուծել գույքի օբյեկտներ արտադրված, գնված և այլ օրինական ձևով ստացված արտադրանք , ծառայություններ մատուցել աշխատանքներ կատարել օտարերկրյա իրավաբանական անձանց և (կամ) ձեռնարկությունների կազմակերպությունների և քաղաքացիների համար, օգտվել նրանց կատարած աշխատանքներից մատուցած ծառայություններից , այլ պետություններում նրանց օրենսդրությանը համապատասղան իրականացնել ներդրումներ , ստեղծել իրավաբանական անձինք և (կամ) ձեռնարկություններ և անդամակցել իրավաբանական անձանց և կամ) ձեռնարկությունների
* օգտվել օրենսդությամբ և սույն կանոնադրությամբ սահմանված այլ իրավունքներից:

4.5. Կենտրոնը իրավունք չունի իրեն ամրագրված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:   
4.6. Կենտրոնը պարտավոր է`

* օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,
* աշխատանքային պայմանագրեր կնքել Կենտրոնի աշխատակիցների հետ,
* պատասխանատվություն կրել և փոխհատուցել իր կողմից հասցրած վնասը` կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,
* օրենսդրությամբ սահմանված կարգով հայտարարել կենտրոնի սնանկացման մասին այն դեպքում , երբ հնարավոր չէ բավարարել պարտատերերի օրինական գույքային պահանջները,
* հրապարակել իր տարեկան ֆինանսական հաշվետվությունը,
* ապահովել կենտրոնի փաստաթղթերի /Կենտրոնի կանոնադրության, գույքի նկատմամբ գույքային իրավունքները հաստատող փաստաթղթերի, Կենտրոնի ներքին փաստաթղթերի, առանձնացված, ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի/ պահպանումը,
* կրել օրենսդրությամբ և սույն կանոնադրությամբ սահմանված այլ պարտավորություններ:

**5. ԿԵՆՏՐՈՆԻ ԳՈՒՅՔՆ ՈՒ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

5.1. Կենտրոնը հանդիսանում է սեփականատեր`

* կենտրոնի հիմնադրի կողմից /հիմնադրման ժամանակ և հետագայում/ սեփականության իրավունքով հանձնված գույքի,
* կենտրոնի գործունեության հետևանքով արտադրած արտադրանքի և ձեռք բերած գույքի,
* ստացված եկամուտների
* վճարված ծառայություններից ստացված միջոցների /որոնք կարող են օգտագործվել բացառապես, որպես աշխատավարձ և կոմունալ ու տնտեսական այլ ծախսերի կատարման նպատակով/:

5.2. Կենտրոնի հիմնադիրը Կենտրոնի սեփականության իրավունքով պատկանող գույքի նկատմամբ չունի իրավունքներ:   
5.3. Կենտրոնի հիմնադիրը կարող է Կենտրոնին անժամկետ և անհատույց օգտագործման իրավունքնով ամրացնել ցանկացած գույք:   
Ամրացված գույքի օգտագործման արդյունքում կենտրոնի ստացած եկամուտները Կենտրոնի սեփականությունն են:

5.4. Կենտրոնը ֆինանսավորում է հիմնադիրը: Կենտրոնի ֆինանսական միջոցները գոյանում են համայնքի բյուջեից, իր գործունեության արդյունքում ստացված երամուտներից և ՀՀ օրենսդրությամբ չարգելված լրացուցիչ աղբյուրներից:

5.5. Կենտրոնի գույքի վրա կարող է բռնագանձում տարածվել միայն դատական կարգով:

5.6. Կենտրոնի գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված անձը, օրենքով նախատեսված այլ պետական կառավարման մարմիններ:  
5.7. Կենտրոնի տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել Կենտրոնի, Կենտրոնի տնօրենի հետ գույքային շահերով չկապված արհեստավարժ վերստուգիչ աուդիտորի /արտաքին աուդի

**6. ԿԵՆՏՐՈՆԻ ԿԱՌԱՎԱՐՈՒՄԸ**

6.1. Կենտրոնի կառավարման մարմիններն են Կենտրոնի հիմնադիրը և տնօրենը:   
6.2. Կենտրոնի կառավարման բարձրագույն մարմինը Կենտրոնի հիմնադիրն է, որն իրականացնում է Կենտրոնի ընդհանուր կառավարումը և որն ունի Կենտրոնի գործունեությանը և կառավարմանը վերաբերող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:   
Կենտրոնի հիմնադիրը ապահովում է Կենտրոնի բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ ոչ պատշաճ իրականացման համար:

6.3. Կենտրոնի հիմնադրի իրավասությանն են պատկանում

1. Կենտրոնի կանոնադրության մեջ փոփոխությունների և լրացումների կատարումը, կանոնադրության հաստատումը նոր խմբագրությամբ,

2. Կենտրոնի սեփականության իրավունքով հանձնվող գույքի կազմի հաստատումը,

3. Կենտրոնին ամրացվող համայնքային գույքի կազմի հաստատումը,

4. Կենտրոնի վերակազմակերպումը

5. Կենտրոնի լուծարումը,

6.Կենտրոնի լուծարման հանձնաժողովի նշանակումը և լուծարման հաշվեկշիռների հաստատումը,

7. Կազմակերպությունների հիմնադրումը,

8. Կազմակերպություններում մասնակցության մասին որոշումների ընդունումը

9. Կենտրոնի կառավարման համակարգի սահմանումը, կենտրոնի տնօրենի նշանակումը, նրա լիազորությունների վաղաժամկետ դադարեցումը,

10. Կենտրոնի գործունեության վերահսկողության իրականացումը,

11. Կենտրոնի աուդիտն իրականացնող անձի հաստատումը,

12. Աուդիտի իրականացման որոշումն ընդունելը,

13. Կենտրոնի տարեկան ծախսերի, այդ թվում` արտաբյուջետային եկամուտների և ծախսերի, նախահաշվի հաստատումը,

14. Կենտրոնի տարեկան հաշվետվությունների, տարեկան հաշվապահական հաշվեկշռի հաստատումը,

15. Կենտրոնի շահերի ու վնասների օգտագործման կարգի մասին որոշման ընդունումը,

16. Կենտրոնի գույքի օտարման և ձեռքբերման հետ կապված գործարքներ /որոնց արժեքը, գործարքին փոխկապակցված այլ գործարքների հետ միասին, գերազանցում է այդ գործարքների կատարելու մասին որոշման ընդունման օրվանը նախորդող եռամսյակի արդյունքներում սահմանված զուտ ակտիվների մեծության ½-ը / կատարելուն համաձայնություն տալը,

17.Կենտրոնի առանձնացված ստորաբաժանումների և հիմնարկների ստեղծումը, գործունեության դադարեցումը , դրանց կանոնադրությունների հաստատումը,

18. Կենտրոնի ներքին գործունեությունը կարգավորող փաստաթղթերի հաստատումը:

6.4. Կենտրոնի հիմնադիրն իրավունք ունի`

* հետ վերցնել իր կողմից Կենտրոնին ամրացված գույքը/ այդ թվում` գույքի օգտագործման ընթացքում առաջացած անբաժանելի բարելավումները/,
* կասեցնել կամ ուժը կորցրած ճանաչել Կենտրոնի տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,
* վերահսկողություն իրականացնել կենտրոնին ամրացված համայնքային սեփականություն հանդիսացող գույքի օգտագործման և պահպանության նկատմամբ.
* հայցով դիմել դատարան Օրենքի կամ կանոնադրության պահանջների խախտմամբ կատարված խոշոր գործարքը անվավեր ճանաչելու նպատակով,
* օգտվել Օրենքով և Կենտրոնի կանոնադրությամբ նախատեսված այլ իրավունքներից:

6.5. Կենտրոնի հիմնադիրը պարտավոր է `

* ապահովել Կենտրոնի բնականոն գործունեությունը
* կատարել Կենտրոնի նկատմամբ ստանձնած պարտավորությունները,
* պահպանել սույն կանոնադրության դրույթները:

Կենտրոնի Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

6.6. Կենտրոնի ընթացիկ գործունեության ղեկավարումը իրականացնում է տնօրենը, որին նշանակում և ազատում է Հիմնադիրը: Տնօրեն կարող է նշանակվել մրցույթում հաղթող ճանաչված Հայաստանի Հանրապետության գործունակ ցանկացած քաղաքացի ով ունի.

1. բարձրագույն կրթություն

2. վերջին տասը տարվա ընթացքում առնվազն երկու տարվա ընդհանուր աշխատանքային ստաժ

3. իր պարտականությունների կատարման համար անհրաժեշտ իրավական ակտերի իմացություն (Հայաստանի Հանրապետության Սահմանադրություն, համապատասխան ոլորտի Հայաստանի Հանրապետության օրենսդրություն և այլ իրավական ակտեր).

4. տրամաբանելու և տարբեր իրավիճակներում կողմնորոշվելու ունակություն.

5. աշխատանքի կազմակերպման և ղեկավարման անհրաժեշտ հմտություն.

6. ենթակաների հետ վարվելու անհրաժեշտ էթիկայի կանոնների իմացություն.

Հիմնադրի և կենտրոնի տնօրենի միջև աշխատանքային պայմանագիրը հիմնադրի անունից ստորագրվում է համայնքապետի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները Հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը /այդ թվում` Օրենքով նախատեսված բոլոր հիմքերը/, այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի Կենտրոնի Հիմնադրի իրավասությանը վերաբերող հարցերի: Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Կենտրոնի գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ ոչ պատշաճ կատարելու համար:   
 Տնօրենը լրիվ գույքային պատասխանատվություն է կրում իր մեղքով Կենտրոնին, Հիմնադրին, պետությանը պատճառած վնասի համար, ընդ որում տնօրենի լիազորությունների դադարեցումը հիմք չէ պատճառած վնասը հատուցելու պատասխանատվությունը չկատարելու համար:   
 Հիմնադրի անունից հանդես եկող պաշտոնատար անձը /Հայաստանի Հանրապետության Արարատի մարզի Արարատի համայնքապետը/ պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա լրիվ կրում է գույքային պատասխանատվություն:

Տնօրենի բացակայության դեպքում հիմնադրի գրավոր որոշման համաձայն այդ լիազորություններն իրականացնում է այլ անձ:   
 Կենտրոնի տնօրենը պետք է գործի բարեխղճորեն և ողջամիտ ի շահ իր կողմից ներկայացվող Կենտրոնի:

6.7. Կենտրոնի տնօրենը իր իրավասության սահմաններում

1. առանց լիազորագրի գործում է Կենտրոնի անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, այլ պետություններում և միջազգային կազմակերպություններում,
2. տնօրինում է Կենտրոնի գույքը, այդ թվում ֆինանսական միջոցները,
3. կնքում է պայմանագրեր, այդ թվում` աշխատանքային,
4. կազմակերպում է Կենտրոնի կառուցվածքային ստորաբաժանումների աշխատանքը` ապահովելով դրանց ներդաշնակ գործունեությունը,
5. տալիս է լիազորագրեր, այդ թվում՝ վերալիազորման իրավունքով լիազորագրեր,
6. բանկում բացում է հաշվարկային և այլ հաշիվներ,
7. սահմանում է Կենտրոնի կառուցվածքն ու կառուցվածքային ստորաբաժանումների իրավասությունները,
8. հաստատում է հաստիքները,
9. իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում է դրանց կատարումը,
10. կատարում է աշխատանքի բաշխում իր տեղակալների միջև,
11. սահմանված կարգով աշխատանքի է ընդունում և ազատում Կենտրոնի աշխատակիցներին,
12. աշխատակցի նկատմամբ կիրառում է խրախուսական և կարգապահական պատասխանատվության միջոցներ,
13. իրականացնում է օրենքով, Հիմնադրի որոշումներով, սույն կանոնադրությամբ իրեն վերապահված կամ Հիմնադրի կողմից տրված այլ լիազորություններ և հաձնարարություններ:

6.8. Տնօրենի ուսումնական գծով տեղակալը`

1. Իրականացնում է կրթադաստիարակչական աշ խատանքի մեթոդական ղեկավարումը
2. Ապահովում և վերահսկում է տիպային ծրագրային դրույթների և մեթոդական հանձնարարականների կատարումը,

6.9. Խմբակի ղեկավարը /խմբավարը/ `

1. Ղեկավարում է իրեն ամրացված խմբակի աշխատանքները,
2. Դաստիարակչական աշխատանք է կատարում իր խմբակի սաների շրջանում` սերտորեն համագործակցելով մյուս խմբավարների հետ,
3. Ապահովում է սովորողների նկատմամբ հաստատության և ընտանիքի մանկավարժական պահանջների միասնությունը,
4. Իրականացնում է խմբակի համար սահմանված գործավարությունը, հաստատության տնօրինությանը ներկայացնում սովորողների հաճախումների և վարքի մասին տեղեկատվություն
5. Կազմակերպում է սովորողների առողջության ամրապնդմանն ու ֆիզիկական զարգացմանը նպաստող միջոցառումներ, մրցույթներ, նպատակային էքսկուրսիաներ, շրջագայություններ,
6. Արգելում է բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:

6.10. Տնտեսական մասի վարիչը /տնտեսական աշխատանքի գծով տնօրենի տեղակալը/

1. Կազմակերպում է Կենտրոնի տնտեսական սպասարկումը, անհրաժեշտ գույքի և սարքավորումների ստացումն ու պահպանությունը,
2. Հետևում է Կենտրոնի շենքի, գույքի և սարքավորումների վիճակին, միջոցներ է ձեռնարկում դրանք ժամանակին վերանորոգելու համար,
3. Պատասխանատու է սպասարկող անձնակազմի աշխատանքային և կատարողական կարգապահության համար:

6.11.Հաստատության կրթադաստիրակաչական աշխատանքի արդյունավետ կազմակերպման նպատակով ձևավորվում է խորհրդակցական մարմին` մանկավարժական խորհուրդ:

Մանկավարժական խորհուրդն իր լիազորության սահմաններում քննարկում և առաջարկություններ է ներկայացնում`

1. Հաստատության կանոնադրության վերաբերյալ,
2. Հաստատության գործունեության հիմնական ուղղությունների և կրթական ծրագրերի, առաջադրված խնդիրների իրականացման ձևերի ու միջոցների վերաբերյալ,
3. Ուսումնական պլանների ու ծրագրերի վերաբերյալ` ելնելով հաստատության հիմնական խնդիրներից, նպատակներից, կադրային և նյութական հնարավորություններից, սաների ու նրանց ծնողների հետաքրքրություններից,
4. Լրացուցիչ կրթական ծրագրերի և առաջավոր փորձի տարածման վերաբերյալ,
5. Մանկավարժական աշխատողների որակավորման բարձրացման և խրախուսման վերաբերյալ,

Հաստատության մանկավարժական խորհրդի կազմում ընդգրկվում են մանկավարժական աշխատողները: Մանկավարժական խորհրդի կազմում կարող են ընդգրկվել նաև հիմնադրի և ծնողական համայնքի ներկայացուցիչներ:

Մանկավարժական խորհրդի նիստը հրավիրվում է առնվազն եառմսյակը մեկ անգամ:

Մանկավարժական խորհրդի որոշումներն ընդունվում են ձայների պարզ մեծամասնությամբ:

Մանկավարժական խորհրդի նիստերը նախագահում է հաստատության տնօրենը:

6.12. Կենտրոնի գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված անձը, օրենքով նախատեսված այլ պետական կառավարման մարմիններ

**7. ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

7.1. Կենտրոնի կրթադաստիարակաչական գործընթացի մասնակիցներն երեխաներն են, ծնողները, մանկավարժական աշխատողները:

Երեխաների ընդունելության ժամանակ Կենտրոնի տնօրինությունը պարտավոր է ծնողներին ծանոթացնել կանոնադրությանը և այլ փաստաթղթերի, որոնք կանոնակարգում են կազմակերպության գործունեությունը:

Սաների և Կենտրոնի աշխատակիցների փոխհարաբերությունները կառուցվում են համագործակցության, երեխայի անհատականության հանդեպ հարգանքի հիման վրա:

Կենտրոնի աշխատողները իրավունք ունեն սահմանված կարգով մասնակցելու Կենտրոնի կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

7.2. Սանը պարտավոր է`

1. Բարեխղճորեն սովորել,
2. Խնամքով վերաբերվել հաստատության գույքին,
3. Հարգել հաստատության սաների և աշխատողների իրավունքներն ու արժանապատվությունը,
4. Պահպանել հաստատության ներքին կարգապահական կանոնները:

**8. ԿԵՆՏՐՈՆԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

8.1. Կենտրոնը, նրա Հիմնադրի որոշմամբ կարող է կամովին վերակազմակերպվել կամ լուծարվել` Հայաստանի Հանրապետության «Քաղաքացիական օրենսգրքով» սահմանված կարգով:

8.2. Կենտրոնը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով: Եթե լուծարվող Կենտրոնի գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

8.3. Կենտրոնի լուծարման դեպքում Կենտրոնի պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Արարատի մարզի Արարատի քաղաքային համայնքի բյուջե:   
8.4. Կենտրոնը համարվում է լուծարված, իսկ նրա գործունեությունը` դադարված, այդ մասին իրավաբանական անձանց պետական գրանցամատյանում համապատասխան գրանցում կատարելուց հետո:

|  |  |
| --- | --- |
|  |  |